# data[].attributes.headline
Αρχικό Ερωτηματολόγιο Μαθητών - Έναρξη προγράμματος

# data[].attributes.subject
Αρχικό Ερωτηματολόγιο Μαθητών - Έναρξη προγράμματος

# data[].attributes.body
Οι μαθητές της Δ' & Ε΄ τάξης απαντούν στο ερωτηματολόγιο έναρξης μαθητών

# data[].attributes.headline
Α' Μέρος-Θεωρία 

# data[].attributes.subject
Α' Μέρος-Θεωρία 

# data[].attributes.body
Στο πρώτο μέρος του προγράμματος, οι μαθητές της Δ' & Ε' τάξης απέκτησαν μια σφαιρική και ουσιαστική κατανόηση της κλιματικής αλλαγής. Μέσα από βασικές θεωρητικές έννοιες και επιστημονικές επεξηγήσεις, γνώρισαν τι είναι η κλιματική αλλαγή, ποιες είναι οι κύριες αιτίες της και ποιες οι επιπτώσεις της στο φυσικό περιβάλλον και τον άνθρωπο, με έμφαση στα ακραία καιρικά φαινόμενα. Το μάθημα εμπλουτίστηκε με σύγχρονα γραφήματα, διαγράμματα και εποπτικό υλικό, προσφέροντας στα παιδιά πρόσβαση σε έγκυρες και πρόσφατες πληροφορίες που βασίζονται στη σύγχρονη επιστημονική έρευνα.

# data[].attributes.headline
Β' Μέρος: Δραστηριότητα 1.1: Εξερευνώντας τον ουρανό: Καιρικά φαινόμενα και κλιματική αλλαγή

# data[].attributes.subject
Β' Μέρος: Δραστηριότητα 1.1: Εξερευνώντας τον ουρανό: Καιρικά φαινόμενα και κλιματική αλλαγή

# data[].attributes.body
Οι μαθητές της Δ΄ και Ε΄ τάξης του Δημοτικού Σχολείου Μυρσίνης, στο πλαίσιο του προγράμματος PARCEE, υλοποίησαν μια βιωματική δραστηριότητα με στόχο την κατανόηση της διαφοράς μεταξύ καιρού και κλίματος. Οι μαθητές κατέγραψαν για περίπου ένα μήνα τα καθημερινά καιρικά φαινόμενα της περιοχής τους, σημειώνοντας τη θερμοκρασία, τις βροχοπτώσεις, τον άνεμο και τις τυχόν μεταβολές. Στη συνέχεια, ανέλυσαν τα γενικά κλιματικά χαρακτηριστικά της περιοχής, όπως τις μέσες εποχιακές θερμοκρασίες και τα τυπικά καιρικά πρότυπα. Η δραστηριότητα ολοκληρώθηκε με συζήτηση και σύγκριση των βραχυπρόθεσμων παρατηρήσεων του καιρού με τη μακροπρόθεσμη εικόνα του κλίματος, ενισχύοντας την κριτική σκέψη και την περιβαλλοντική ευαισθητοποίηση των μαθητών.

# data[].attributes.headline
Β' Μέρος: Δραστηριότητα 1.1: Εξερευνώντας τον ουρανό: Επίσκεψη Μετεωρολόγου στο σχολείο

# data[].attributes.subject
Β' Μέρος: Δραστηριότητα 1.1: Εξερευνώντας τον ουρανό: Επίσκεψη Μετεωρολόγου στο σχολείο

# data[].attributes.body
Οι μαθητές και οι μαθήτριες της Δ΄& Ε΄ τάξης του Δημοτικού Σχολείου Μυρσίνης είχαν την ευκαιρία να ενημερωθούν για τα φυσικά φαινόμενα και την πρόβλεψή τους και να εξοικειωθούν με τα υλικά και τον εξοπλισμό ενός μετεωρολογικού σταθμού, στο πλαίσιο μιας ιδιαίτερα ενδιαφέρουσας και εκπαιδευτικής δράσης.

Με τη βοήθεια του Μετεωρολόγου της Πολεμικής Αεροπορίας κ. Παύλου Κάτσου, ο οποίος πραγματοποίησε επίσκεψη στον χώρο του σχολείου, οι μαθητές ενημερώθηκαν για τον τρόπο συλλογής και καταγραφής των καιρικών φαινομένων, τα βασικά όργανα μέτρησης του καιρού, καθώς και τη διαδικασία προετοιμασίας ενός μετεωρολογικού δελτίου.

Μέσα από μια εμπεριστατωμένη παρουσίαση, κατανόησαν την ανάλυση των ευρημάτων που προκύπτουν από έναν μετεωρολογικό σταθμό και τη σύνδεσή τους με τις επιπτώσεις της κλιματικής αλλαγής. Παράλληλα, μέσω ερωτήσεων, συζήτησης και βιωματικής μάθησης, οι μαθητές κατανόησαν τον ρόλο των μετεωρολογικών υπηρεσιών, καθώς και τη διαφορά μεταξύ καιρού και κλίματος.

Η δράση αυτή συνέβαλε ουσιαστικά στην ανάπτυξη της περιβαλλοντικής συνείδησης των μαθητών και ενίσχυσε το ενδιαφέρον τους για τις φυσικές επιστήμες και τα σύγχρονα περιβαλλοντικά ζητήματα.

# data[].attributes.headline
Β' Μέρος: Δραστηριότητα 1.2: Το φαινόμενο του θερμοκηπίου και ο ρόλος του στην κλιματική αλλαγή

# data[].attributes.subject
Β' Μέρος: Δραστηριότητα 1.2: Το φαινόμενο του θερμοκηπίου και ο ρόλος του στην κλιματική αλλαγή

# data[].attributes.body
Οι μαθητές της Ε’ τάξης, στα πλαίσια του ευρωπαϊκού προγράμματος PARCCE, παρακολούθησαν ένα βίντεο για το φαινόμενο του θερμοκηπίου με τίτλο “Global Warming and Climate Change in Simple Words”. Στη συνέχεια συζήτησαν τη σχέση ανάμεσα σε ένα θερμοκήπιο και το φαινόμενο του θερμοκηπίου και εντόπισαν ομοιότητες ανάμεσα στη λειτουργία ενός θερμοκηπίου και τον πλανήτη μας που υπερθερμαίνεται. Τέλος, δημιούργησαν το δικό τους θερμοκήπιο στην τάξη με ξυλάκια γλωσσοπίεστρου και τοποθέτησαν μέσα μικρά γλαστρακια με σπόρους προκειμένου να αντιληφθούν τη λειτουργικότητά του. Με βιωματική και διερευνητική μάθηση μέσα από την κατασκευή και παρατήρηση του θερμοκηπίου, συνεργατική μάθηση μέσω της ομαδικής συζήτησης και δημιουργίας, αξιοποίηση οπτικοακουστικού υλικού για την κατανόηση επιστημονικών εννοιών, καθώς και μάθηση μέσω πειραματισμού με πέτυχαν την κατανόηση του φαινομένου του θερμοκηπίου και της κλιματικής αλλαγής. Η δράση ολοκληρώθηκε σε 8 διδακτικές ώρες.

# data[].attributes.headline
Β' Μέρος: Δραστηριότητα 1.5: Γίνε ερευνητής του κλίματος

# data[].attributes.subject
Β' Μέρος: Δραστηριότητα 1.5: Γίνε ερευνητής του κλίματος

# data[].attributes.body
Στη δραστηριότητα αυτή οι μαθητές και οι μαθήτριες της Ε' τάξης διερεύνησαν πως οι επιστήμονες παρακολουθούν την κλιματική αλλαγή και εξοικειώθηκαν με δεδομένα και γραφικές παραστάσεις. Συνειδητοποίησαν πώς τα μαθηματικά μπορούν να μας βοηθήσουν να κατανοήσουμε την υπερθέρμανση του πλανήτη. Η δραστηριότητα χωρίστηκε σε τρείς φάσεις. Στην Α φάση οι μαθητές και οι μαθήτριες παρακολούθησαν οπτικοακουστικό υλικό σχετικά με τα δεδομένα των ετήσιων εκπομπών διοξειδίου του άνθρακα (CO₂) παγκοσμίως από το 1940 έως το 2025 (https://www.statista.com/statistics/276629/global-co2-emissions/) και συζήτησαν για τις επιπτώσεις τους στο κλίμα και την κλιματική αλλαγή. Στη Β φάση χωρίστηκαν σε δύο ομάδες καταγράφοντας ανά πενταετία τις τιμές των αερίων και στη Γ φάση δημιούργησαν γραμμικές γραφικές παραστάσεις (1940-1980 & 1985 - 2025) παρακολουθόντας την άνοδο των ρύπων τα τελευταία χρόνια και βλέποντας στην πράξη το φαινόμενο του θερμοκηπίου και την αύξηση της θερμοκρασίας μέσα από τα γραφήματα. Με τη βοήθεια της εκπαιδευτικού τους σχεδίασαν γραμμές και ράβδους και έπειτα από συζήτηση εξήγαγαν τα δικά τους συμπεράσματα αναφορικά με την αύξηση των ετησίων εκπομπών διοξειδίου του άνθρακα. Η δραστηριότητα ολοκληρώθηκε σε έξι διδατικές ώρες.

# data[].attributes.headline
Β' Μέρος: Δραστηριότητα 2.4: Ακραία Καιρικά φαινόμενα: Μικροί μετεωρολόγοι

# data[].attributes.subject
Β' Μέρος: Δραστηριότητα 2.4: Ακραία Καιρικά φαινόμενα: Μικροί μετεωρολόγοι

# data[].attributes.body
Οι μαθητές της Δ΄τάξης στα πλαίσια του προγράμματος PARCCE και με αφορμή την ενότητα για τον καιρό και τα καιρικά φαινόμενα στο μάθημα των Αγγλικών, κεφάλαιο 4, μάθημα 3: What's the weather like? έγιναν μικροί μετεορολόγοι και παρουσίαν στην τάξη το δικό τους ατομικό δελτίο καιρού κάνοντας χρήση της αγγλικής γλώσσας για την παραγωγή τόσο του γραπτού όσο και του προφορικού λόγου. Οι δραστηριότητα κράτησε πέντε διδακτικές ώρες και συνδιάστηκε με την επισκέψη μετερεολόγου που προήγειτο στο σχολείο.

# data[].attributes.headline
Β' Μέρος: Δραστηριότητα 2.4: Ακραία Καιρικά φαινόμενα: Μικροί καλλιτέχνες

# data[].attributes.subject
Β' Μέρος: Δραστηριότητα 2.4: Ακραία Καιρικά φαινόμενα: Μικροί καλλιτέχνες

# data[].attributes.body
Οι μαθητές της Δ τάξης στα πλαίσια του προγράμματος PARCCE, στην ενότητα των ακραίων καιρικών φαινομένων, δημιούργησαν έργα τέχνης απεικονίζοντας φαινόμενα καιρού που προκαλούν μεταβολές και αρνητικές επιπτώσεις στον άνθρωπο, τα ζώα, το περιβάλλον και τον πλανήτη γενικότερα. Τα έργα τέχνης εκτέθηκαν στον πίνακα ανακοινώσεων και δράσεων του σχολείου και έγιναν αντικείμενο έκθεσης για τους μαθητές και τους εκπαιδευτικούς της σχολικής μονάδας.

# data[].attributes.headline
Β' Μέρος: Δραστηριότητα 2.4: Ακραία Καιρικά φαινόμενα: Επιστολή στο Δήμαρχο

# data[].attributes.subject
Β' Μέρος: Δραστηριότητα 2.4: Ακραία Καιρικά φαινόμενα: Επιστολή στο Δήμαρχο

# data[].attributes.body
Οι μαθητές της Δ' τάξης, στο μάθημα της Γλώσσας, διδάχτηκαν στο κεφάλαιο 4 πως να συντάσουν ένα επίσημο γράμμα, μία επιστολή, προς ένα δημόσιο φορέα. Με αφορμή, λοιπόν, την ενότητα των ακραίων καιρικών φαινομένων, έγραψαν και έστειλαν στον Δήμαρχο της πόλης τους επιστολή με θέμα τρόπους πρόληψης και έγκαιρης αντιμετώπισης ακραίων καιρικών φαινομένων. Η δραστηριότητα αυτή πραγματοποιήθηκε με αφορμή το γεγονός ότι κατά τη φετινή σχολική χρονιά δύο φορές σε σύντομο χρονικό διάστημα τα σχολεία της περιοχής τους χρειάστηκε να παραμείνουν κλειστά ως μέτρο πρόληψης ακραίων καιρικών φαινομένων που εκτυλίχθηκαν στην Δυτική Ελλάδα. Μπροστά, μάλιστα, στον κίνδυνο ενδεχόμενων πλημμύρων, όπως συνέβη σε άλλα χωριά της περιοχής, οι μαθητές μέσα από την επιστολή τους προτείνουν μέσα αντιμετώπισης και πρόληψης που διδάχτηκαν μέσα απο το περιβαλλοντικό πρόγραμμα PARCCE.

# data[].attributes.headline
Β' Μέρος: Δραστηριότητα 2.5: Πυρκαγιές και κλιματική αλλαγή:Πως συνδέονται;

# data[].attributes.subject
Β' Μέρος: Δραστηριότητα 2.5: Πυρκαγιές και κλιματική αλλαγή:Πως συνδέονται;

# data[].attributes.body
Στα πλαίσια του προγράμματος Parcce οι μαθητές της Ε τάξης, με αφορμή το κεφάλαιο 5 στο μάθημα των Αγγλικών, μίλησαν για τα Μεσογειακά Δάση (Mediterranean Forests) και τον κίνδυνο πυρκαγιών που διατρέχουν. Μέσα απο την δραστηριότητα του διδακτικού βιβλίου οι μαθητές εντόπiσαν τις αιτίες των πυρκαγιών στην κλιματική αλλαγη όπως η αύξηση της θερμοκρασίας, η ξηρασία αλλά και οι πλημμύρες, η ατμοσφαιρική μόλυνση του περιβάλλοντος καθώς και στον ανθρώπινο παράγοντα όπως η εκτεταμένη κτιριακή ανάπτυξη. Με πρωτοβουλία των μαθητών οργανώθηκε, λοιπόν, η δράση «Ημέρα Ευαισθητοποίησης για τις Πυρκαγιές» στο σχολείο. Οι μαθητές θέλησαν να δημιουργήσουν μία ομαδική αφίσα με μέτρα προστασίας κατά των πυρκαγιών. Σε δεύτερο χρόνο δημιούργησαν έργα τέχνης που αποτυπώνουν τη φρίκη της πυρκαγιάς,συζήτησαν με τους συμμαθητές τους εμπειρίες πυρκαγιών που έχουν βιώσει και εξέθεσαν τα έργα τους στον πίνακα διάχυσης του σχολείου.

# data[].attributes.attachment_link.title
Δημοτικό Σχολείο (10)

# data[].attributes.headline
Β' Μέρος: Δραστηριότητα 2.5: Πυρκαγιές και κλιματική αλλαγή: Ήρωες του Δάσους

# data[].attributes.subject
Β' Μέρος: Δραστηριότητα 2.5: Πυρκαγιές και κλιματική αλλαγή: Ήρωες του Δάσους

# data[].attributes.body
Στα πλαίσια της δράσης «Ημέρα Ευαισθητοποίησης για τις Πυρκαγιές» οι μαθητές της Ε' τάξης δημιούργησαν μια παρουσίαση για τους συμμαθητές τους προκειμένου να τους ενημερώσουν για την προστασία των δασών και πως μπορούμε όλοι να βοηθήσουμε μέσα από μια σειρά ενεργειών. Οι μαθητές γίνονται «'Ηρωες του Δάσους» και τα προστατεύουν ως ενεργοί πολίτες . Η δράση ενσωματώθηκε στο μάθημα των Αγγλικών, των Εργαστηρίων Δεξιοτήτων, Γεωγραφίας, Φυσικών και ΚΠΑ και ολοκληρώθηκε σε έξι διδακτικές ώρες.

# data[].attributes.headline
Β' Μέρος: Δραστηριότητα 2.7: Αστικές Θερμικές Νησίδες: Γιατί η πόλη "καίει" ;

# data[].attributes.subject
Β' Μέρος: Δραστηριότητα 2.7: Αστικές Θερμικές Νησίδες: Γιατί η πόλη "καίει" ;

# data[].attributes.body
Στα πλαίσια του προγράμματος PARCCE, οι μαθητές της Ε' τάξης ενημερώθηκαν μέσα απο οπτικοακουστικό υλικό για την ύπαρξη των αστικών θερμικών νησίδων και πως αυτές επιρρεάζουν την θερμοκρασία και το κλίμα. Σε δεύτερο χρόνο, μέσα από το φύλλο εργασίας με τίτλο: " Γιατί η πόλη "καίει"; οι μαθητές μέσα απο ποικίλες δραστηριότητες εμπέδωσαν τις επιπτώσεις των θερμικών νησίδων κυρίως στις μεγάλες πόλεις και πρότειναν μέσα αντιμετώπισης των φαινομένων υπερθέρμανσης .

# data[].attributes.headline
Β' Μέρος: Δραστηριότητα 3.3: Δράσεις για το κλίμα που εμπνέουν: Διάθεση για Αλλαγή! 

# data[].attributes.subject
Β' Μέρος: Δραστηριότητα 3.3: Δράσεις για το κλίμα που εμπνέουν: Διάθεση για Αλλαγή! 

# data[].attributes.body
Στο πλαίσιο του ευρωπαϊκού προγράμματος PARCCE,οι μαθητέςκαι οι μαθήτριές μας εμπνευσμένοι απο το πρόγραμμα υπεράσπισης της κλιματικής αλλαγής Climate Changers και τις δράση τους, ανέλαβαν δράση με στόχο ένα σχολείο χωρίς πλαστικά μίας χρήσης!

Μέσα από συζητήσεις και ανταλλαγή ιδεών, κατέγραψαν τις καθημερινές τους συνήθειες στο σχολείο και εντόπισαν τη συχνή χρήση πλαστικών, όπως μπουκάλια και περιτυλίγματα τροφίμων. Ενημερώθηκαν για τις σοβαρές περιβαλλοντικές επιπτώσεις του πλαστικού, τη ρύπανση των θαλασσών, τα «νησιά πλαστικού» και τις συνέπειες για την άγρια ζωή και την ανθρώπινη υγεία.

Οι μαθητές εργάστηκαν ομαδικά, ερεύνησαν οικολογικές εναλλακτικές λύσεις και πρότειναν τρόπους μείωσης της χρήσης πλαστικού στην καθημερινότητά τους.

Στη συνέχεια, απόφασισαν να συγκεντρώνουν καθημερινά τα άχρηστα πλαστικά, τα περιτυλίγματα των φαγητών, τα μπουκάλια και τα καπάκια τους προκειμένου να φτιάξουν δημιουργίες ανακυκλώσιμων υλικών. Επιπλέον, κατασκεύασαν έργα τέχνης και πρακτικά αντικείμενα από ανακυκλώσιμα υλικά ως εναλλακτικές λύσεις στα πλαστικά προϊόντα και εξέφρασαν τις ιδέες τους για τη μείωση του πλαστικού, μεταφέροντας δυνατά περιβαλλοντικά μηνύματα.

Μέσα από επαναχρησιμοποιούμενα προϊόντα και δράσεις ευαισθητοποίησης, απέδειξαν ότι η αλλαγή ξεκινά από εμάς!

Όλοι μαζί κάνουμε ένα σημαντικό βήμα προς ένα πιο βιώσιμο σχολείο και ένα καθαρότερο περιβάλλον.

# data[].attributes.headline
Β' Μέρος: Δραστηριότητα 3.3: Δράσεις για το κλίμα που εμπνέουν: Κάντε τη διαφορα, κάντε ανακύκλωση!

# data[].attributes.subject
Β' Μέρος: Δραστηριότητα 3.3: Δράσεις για το κλίμα που εμπνέουν: Κάντε τη διαφορα, κάντε ανακύκλωση!

# data[].attributes.body
Οι μαθητές της Ε' τάξης με αφορμή το κεφάλαιο 5 στο μάθημα των Αγγλικών και στα πλαίσια του προγράμματος PARCCE απόφισαν να εργαστούν σε ένα φιλόδοξο project ανακύκλωσης μέσα απο το παιχνίδι και τη δημιουργηκότητα. Εμπνευσμένοι από τη δραστηριότητα του σχολικού βιβλίου, οι μαθητές προχώρησαν σε αναγραμματισμό κάποιων λέξεων του βιβλιού που εξέφραζαν πράγματα που συναντάμε στην καθημερινότητα και αφου σχεδίασαν ένα απλό και λειτουργικό σύστημα διαλογής απορριμάτων για το σχολείο και το σπίτι, πρότειναν ως λύση τον σωστό διαχωρισμό απορριμμάτων. Με αυτό τον τρόπο δημιούργησαν "κάδους" από χαρτόνι και έβαλαν πάνω όλες τις λέξεις που αντιστοιχούν στα απορρίματα ανά κάδο. Συνειδητοποίησαν,λοιπόν, ότι ο σωστός τρόπος διαλογής δεν περιορίζεται στην εναπόθεση σκουπιδιών σε διαφορετικού χρώματος κάδο, αλλά ειναι μια λειτουργία ευθύνης και σωστής πολιτειότητας που οφείλει να γίνει μέρος της καθημερινότητάς τους.

# data[].attributes.headline
Β' Μέρος: Δραστηριότητα 3.7: Εξοικονόμηση νερού

# data[].attributes.subject
Β' Μέρος: Δραστηριότητα 3.7: Εξοικονόμηση νερού

# data[].attributes.body
Στο πλαίσιο του ευρωπαϊκού προγράμματος PARCCE, οι μαθητές μας συμμετείχαν σε μια σειρά από δημιουργικές και ουσιαστικές δράσεις με θέμα την εξοικονόμηση νερού.

Αρχικά, συζήτησαν για τη σημασία του νερού στη ζωή μας και κατανόησαν πόσο πολύτιμος και αναντικατάστατος πόρος είναι για τον άνθρωπο και το περιβάλλον. Στη συνέχεια, σχεδίασαν τον κύκλο του νερού, προσεγγίζοντας με βιωματικό τρόπο τη φυσική του πορεία και τις μεταβολές του.

Παράλληλα, παρακολούθησαν εκπαιδευτικά βίντεο σχετικά με τη σωστή χρήση των φυσικών πόρων και την εξοικονόμηση ενέργειας, ενισχύοντας την περιβαλλοντική τους συνείδηση. Οι γνώσεις τους εμπεδώθηκαν μέσα από διαδραστικά κουίζ, τα οποία τους βοήθησαν να μάθουν με ευχάριστο και συμμετοχικό τρόπο.

Τέλος, οι μαθητές δημιούργησαν αφίσες, προτείνοντας πρακτικούς τρόπους εξοικονόμησης νερού στην καθημερινή ζωή, αναδεικνύοντας τη σημασία της υπεύθυνης στάσης όλων μας απέναντι στο περιβάλλον.

Μέσα από αυτές τις δράσεις, οι μαθητές έγιναν ενεργοί πολίτες με οικολογική συνείδηση και υπευθυνότητα για το μέλλον του πλανήτη μας.

# data[].attributes.headline
Β' Μέρος: Δραστηριότητα 3.8: Σχολεία Χωρίς Πλαστικό:Κάντε τη Διαφορά!

# data[].attributes.subject
Β' Μέρος: Δραστηριότητα 3.8: Σχολεία Χωρίς Πλαστικό:Κάντε τη Διαφορά!

# data[].attributes.body
Η ανακύκλωση και η ευαισθητοποίηση ενάντια σε κάθε πλαστικό που καταστρέφει τον πλανήτη μας, ξεκινάει απο το "σπίτι¨μας, ξεκινάει από εμάς τους ίδιους. 'Εχοντας στην τάξη μελετήσει τις καλές πρακτικές υπεύθυνης συμπεριφοράς και δράσης για το κλίμα, ατομικής και συλλογικής, οι μαθητές της Δ' και Ε' τάξης του Δημοτικού Σχολείου Μυρσίνης αποφάσισαν ότι ήρθε η δική τους ώρα δράσης. Με αυτό το σύνθημα φόρεσαν τα γάντια τους και καθάρισαν όλο τον περιβάλλοντα χώρο του σχολείου απο πλαστικά μπουκάλια νερού, συσκευασίες φαγητού και μπισκότων, κουτιά αναψυκτικών και χυμών και πλαστικές σακούλες μεταφοράς φαγητού. Μια πράξη ενσυναίσθησης για τη σημασία της ανακύκλωσης και πολιτειότητας από μελλοντικούς ευσυνείδητους πολίτες. Καταλήγοντας, οι μαθητές εναπόθεσαν τη σακούλα με τα σκουπίδια στον κάδο ανακύκλωσης έξω ακριβώς από το χώρο του σχολείου.

# data[].attributes.headline
Β' Μέρος: Δραστηριότητα 3.11: Μεσογειακή Διατροφή, τοπικά και εποχιακά προϊόντα,  ενάντια στην κλιματική αλλαγή

# data[].attributes.subject
Β' Μέρος: Δραστηριότητα 3.11: Μεσογειακή Διατροφή, τοπικά και εποχιακά προϊόντα,  ενάντια στην κλιματική αλλαγή

# data[].attributes.body
Στο πλαίσιο του ευρωπαϊκού προγράμματος PARCCE, οι μαθητές ήρθαν σε επαφή με τη Μεσογειακή Διατροφή, μία από τις πιο υγιεινές στον κόσμο. Γνώρισαν τη διατροφική της πυραμίδα, συζήτησαν για τις καθημερινές τους διατροφικές συνήθειες, αντάλλαξαν αγαπημένα πιάτα και ανέδειξαν στοιχεία από διαφορετικούς πολιτισμούς, λαμβάνοντας υπόψη την πολυπολιτισμικότητα της τάξης. Παράλληλα, ευαισθητοποιήθηκαν σχετικά με τη μείωση των fast food και των υπερ-επεξεργασμένων τροφίμων, κατανοώντας τόσο τις επιπτώσεις τους στην υγεία όσο και στο περιβάλλον και την κλιματική αλλαγή, ενώ παρακολούθησαν σχετικό οπτικοακουστικό υλικό.

Ταυτόχρονα, με αφορμή τη συμμετοχή τους στο ευρωπαϊκό πρόγραμμα eTwinning Healthy Life, οι μαθητές δημιούργησαν το δικό τους υγιεινό μεσογειακό πιάτο, εφαρμόζοντας στην πράξη όσα έμαθαν. Επιπλέον, το σχολείο οργάνωσε δράση με θέμα το υγιεινό μεσογειακό πρωινό, όπου όλοι οι μαθητές έφεραν και μοιράστηκαν τα πρωινά τους, ιδιαίτερα με συμμαθητές από ευπαθείς οικογένειες, στέλνοντας το μήνυμα: «Τρώμε Μεσογειακά, τρώμε υγιεινά». https://www.dimotikomyrsinis.gr/2025/11/blog-post.html

Σε συνέχεια της δράσης αυτής, οι εκπαιδευτικοί μαζί με τους μαθητές δημιούργησαν τοπικά εδέσματα με παραδοσιακά υλικά προκειμένου μέσα από τη βιωματική αυτή δράση να κατανοήσουν τα οφέλη μιας υγιεινής παρασκευής και με τρόπο ευχάριστο και δημιουργικό να εισάγουν την μεσογειακή διατροφή στη ζωή τους.

Οι δραστηριότητες κάλυψαν ενότητες από τα μαθήματα του ωρολόγιου προγράμματος (Γλώσσα, Γεωγραφία, Αγγλικά, Εργαστήρια Δεξιοτήτων) και ολοκληρώθηκαν έπειτα απο δέκα περίπου διδακτικές ώρες.

# data[].attributes.headline
Τελικό Ερωτηματολόγιο Μαθητών - Λήξη Προγράμματος

# data[].attributes.subject
Τελικό Ερωτηματολόγιο Μαθητών - Λήξη Προγράμματος

# data[].attributes.body
Το πρόγραμμα PARCCE τελείωσε τις δράσεις του τέλος Μαίου με τους μαθητές να απαντούν στα τελικά ερωτηματολόγια αξιολόγησης του προγράμματος .

# data[].attributes.attachment_link.title
Δημοτικό Σχολείο (1)

# data[].attributes.headline
Διάχυση Αποτελεσμάτων Δράσεων PARCCE

# data[].attributes.subject
Διάχυση Αποτελεσμάτων Δράσεων PARCCE

# data[].attributes.body
Το Δημοτικό Σχολείο Μυρσίνης πραγματοποίησε διάχυση όλων των δραστηριοτήτων και δράσεων των μαθητών μέσα από την επίσημη ιστοσελίδα του σχολείου, προβάλλοντας το εκπαιδευτικό έργο και τα προγράμματα που υλοποιήθηκαν κατά τη διάρκεια της σχολικής χρονιάς.

Επιπλέον, η διάχυση των αποτελεσμάτων του προγράμματος πραγματοποιήθηκε και στο Φεστιβάλ Ανάδειξης Εκπαιδευτικού Έργου της ΠΔΕ Δυτικής Ελλάδας, στο πλαίσιο ανταλλαγής καλών πρακτικών. Το πρόγραμμα παρουσιάστηκε από την εκπαιδευτικό Αγγλικής Γλώσσας του σχολείου, κα Λάμπρου Ξανθή, συνυπεύθυνη του προγράμματος, με στόχο την ενημέρωση και την ανάδειξη των αποτελεσμάτων των δράσεων συμβάλλοντας στην προβολή και διάδοση του εκπαιδευτικού έργου της σχολικής μονάδας.

# data[].attributes.attachment_link.title
Δημοτικό Σχολείο (5)